Yenna-as Muḥend Ucaεban: -La la ur tfaqeḍ ara? Welleh ar am wakken i ak-id-nniγ ihi. Akken waḥed xems meyyat ssna ayagi…Yeεreq-ak-id ubrid syagi. Wissen anwa i k-id-yezwaren ad aγ-yenğu Rebbi, yenğu lmumnin. Iṣemmek-ak-id γer tewwurt n uqerru s walbeεḍ n yimehrazen, Appri yewwi-ak leḥwayeğ-ik. Keččini yeğa-k dagi. Ur teẓriḍ ara, aqel-ak-id di mwadabril, diznaf ṣun kaṭerba. A εeddan fell-ak xems meyyat ssna-agi banen. Amek tura tebγiḍ? Ruḥ tura keččini ini-as i Rebbi-k, ad ak-id-yerr leḥwayeğ-ik, tfehmeḍ akka, neγ…